Diari Oficial de la Generalitat Valenciana


Sumari del DOGV 6062, del 22-07-2009 (2009/8066)

Notificació de la subhasta núm. S2009R4686003001.
-------------------------------------------------

### Dades del document

Número de DOGV
:   6062

Data del DOGV
:   22-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8066


Data del document
:   04-06-2009

Organisme emissor
:   Agència Estatal d'Administració Tributària. Delegació Especial de València

Tipus de document
:   Edicte

Notificació de la subhasta núm. S2009R4686003001. [2009/8066]  
El cap de la Dependència de Recaptació de la Delegació de l' Agència Estatal d'Administració Tributària de València fa saber:   
Que de conformitat amb el que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, es van dictar acords, amb data 4 de juny de 2009, pels quals es decretava l'alienació mitjançant subhasta dels béns que es detallen en la relació de béns a subhastar inclosa en este anunci com a annex I. La subhasta tindrà lloc el dia 17 de setembre de 2009, a les 10.00 hores en la Delegació de l'AEAT de València, al carrer de Guillem de Castro, 4 (sala d'actes 2n pis) a València.   
En compliment de l'esmentat article, es publica el present anunci i s'avisa a les persones que desitgen participar en la subhasta del següent:  
Primer. Els béns a subhastar estan afectes per les càrregues i gravàmens que figuren en la descripció d'estos, i que consten en l'expedient, i queden subsistents sense que puga aplicar-se el preu de rematada quan s'extingisquen.  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament del deute no ingressat, els interessos que s'hagen produït o es produïsquen fins a la data d'ingrés en el Tresor, els recàrrecs del període executiu i les costes del procediment de constrenyiment.  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins a una hora abans del començament d'esta, sense perjudici que puguen participar personalment en la licitació amb postures superiors a les del sobre. Les ofertes indicades, que tindran el caràcter de màximes, seran presentades en el registre general de l'oficina on se celebre la subhasta, i es faran constar en l'exterior del sobre les dades identificatives d'esta. En el sobre s'inclourà a més de l'oferta i el depòsit constituït conforme al punt quart, les dades corresponents al nom i cognoms o raó social o denominació completa, número d'identificació fiscal i domicili del licitador.   
Els licitadors podran participar en la subhasta per via telemàtica presentant ofertes i/o realitzant licitacions automàtiques, a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE de 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Quart. Qualsevol licitador haurà de constituir davant de la mesa de subhasta amb anterioritat a la celebració d'esta un depòsit del 20% del tipus de subhasta en primera licitació, excepte per a aquells lots en què s'haja acordat un percentatge menor, que en cap cas serà inferior al 10%. L'import del depòsit per a cada un dels lots està determinat en la relació de béns a subhastar inclosa en este anunci.   
El depòsit haurà de constituir-se per mitjà de xec que complisca els requisits establits en l'article 35.1 del Reglament General de Recaptació o per via telemàtica, a través d'una entitat col·laboradora adherida a este sistema que assignarà un número de referència complet (NRC) que en permeta la identificació, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de rematada, este depòsit s'aplicarà a la cancel·lació del deute, sense perjudici de les responsabilitats en què puguen incórrer pels perjudicis que origine esta falta de pagament.  
Cinqué. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho jutja procedent, i fixarà el nou tipus de subhasta en el 75% del tipus de subhasta en 1a licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
Sisé. L'adjudicatari haurà d'ingressar en la data de l'adjudicació, o en els 15 dies següents, la diferència entre el depòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en què no cal tindre compte obert. També pot realitzar-se el pagament per mitjà de deute en el seu compte corrent, a través d'Internet en la direcció , en l'opció: Oficina virtual. Pagament d'impostos.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas, una vegada comprovat l'ingrés, l'Agència Tributària procedirà a alçar la retenció realitzada sobre el depòsit constituït per l'adjudicatari.  
Seté. Quan en la licitació no s'haja cobert el deute i queden béns sense adjudicar la mesa anunciarà la iniciació del tràmit d'adjudicació directa.  
Les ofertes es podran presentar en el termini en què a tals efectes comunique la mesa de subhasta. S'hauran de presentar en sobre tancat en el registre general de l'oficina on s'haja celebrat la subhasta i hauran d'anar acompanyades, si és el cas, del depòsit.   
Així mateix es podran presentar ofertes a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Transcorregut el termini assenyalat per la mesa de subhastes, esta obrirà les ofertes presentades, i es podrà procedir a l'adjudicació dels béns si alguna d'estes es considera suficient en eixe moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjudici de la validesa de les ofertes presentades fins a eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en 1a licitació, quan no s'haja considerat procedent celebrar una 2a licitació; si ha existit 2a licitació, no hi haurà preu mínim.   
Huité. Si es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
Nové. Quan es tracte de béns inscriptibles en registres públics, els licitadors no tindran dret a exigir uns altres títols de propietat que els aportats en l'expedient; estos títols estaran a disposició dels interessats en les oficines d'esta Dependència de Recaptació on podran ser examinats tots els dies hàbils a partir de la publicació del present anunci, fins al dia anterior al de subhasta. En cas de no estar inscrits els béns en el registre, el document públic de venda és títol per mitjà del qual pot efectuar-se la immatriculació en els termes que disposa la legislació hipotecària; en els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre el registre i la realitat jurídica.   
Deu. El tipus de subhasta no inclou els impostos indirectes que graven la transmissió dels béns indicats. Totes les despeses i els impostos derivats de la transmissió, inclosos els derivats de la inscripció en el registre corresponent del manament de cancel·lació de càrregues posteriors, seran per compte de l'adjudicatari.   
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, i seran a càrrec d'este les despeses que queden pendents de pagament.  
Onze. El procediment de constrenyiment només se suspendrà en els termes i condicions que indica l'article 165 de la Llei General Tributària (Llei 58/2003, de 17 de desembre).  
Dotze. En tot el no previst en este anunci caldrà ajustar-se al que preceptuen les disposicions legals que regulen l'acte.   
Informació addicional:  
Al lot núm. 7: habitatge ocupat, no aportat el títol en virtut del qual s'ocupa.  
Participacions socials: la transmissió de les participacions socials es realitzarà de conformitat amb el que establix el capítol IV de la Llei 2/1995, de 23 de març, de Societats de Responsabilitat Limitada (BOE de 24 de març de 1995). En el cas d'adjudicació d'estes, de conformitat amb el que disposa l'article 31.2 i 3 de la dita llei, quedaran en suspens l'aprovació de la rematada i l'adjudicació, i es remetrà a la societat testimoniatge literal de l'acta de subhasta o de l'acord d'adjudicació. La rematada o l'adjudicació no seran fermes fins transcorregut un mes a comptar de la recepció per la societat de l'esmentat testimoniage; els socis podran subrogar-se, en el dit termini, en el lloc de la rematada.   
Relació de béns a subhastar  
Subhasta núm.: M5693A4578561647  
Lot núm. 01   
Tipus de subhasta en 1a licitació: 630.068,50 €   
Trams: 2.000,00 €   
Depòsit: 126.013,70 €   
Bé número 1   
Tipus de bé: altres béns i drets   
Tipus de dret: ple domini   
Depositari: Juan Pla María Irene   
Lloc del depòsit: Cartera Inversora, SL   
Descripció: setze mil huit-centes participacions socials, identificades amb els números 1 al 16.800, ambdós inclusivament, de 500 PTA (3,01 euros) de valor nominal, de la mercantil Cartera Inversora, SL, CIF U64499060, constituïda per temps indefinit en escriptura de 13.03.1991 atorgada davant del notari Antonio Beaus Codes. Representen el 45% del capital social   
Núm. bé: 0   
Núm. assentament: Data d'anotació:   
Foli: Diari:   
Valoració: 630.068,50 €   
Càrregues: no hi consten càrregues   
Lot núm. 02   
Tipus de subhasta en 1a licitació: 17.750,00 €   
Trams: 500,00 €   
Depòsit: 3.550,00 €   
Bé número 1   
Tipus de bé: garatge   
Tipus de dret: ple domini   
Localització: Ur. Las Atalayas, s/n  
12647 Peníscola (Castelló)   
Inscripció: Registre número 1 de Vinaròs   
Tom: 1278. Llibre: 341 de Peníscola   
Foli: 158. Finca: 24486. Inscripció: 1   
Descripció: plaça de pàrquing coberta, identificada amb el núm. 30 del conjunt residencial Perla Blanca, siti al terme de Peníscola, partida Monchell, urbanització Las Atalayas. Té una superfície de 9 metres i 90 decímetres quadrats.   
Valoració: 17.750,00 €   
Càrregues: no hi consten càrregues   
Lot núm. 03   
Tipus de subhasta en 1a licitació: 3.600,00 €   
Trams: 200,00 €   
Depòsit: 720,00 €   
Bé número 1   
Tipus de bé: traster   
Tipus de dret: ple domini   
Localització: Ur. Las Atalayas, s/n  
12272 Peníscola (Castelló)   
Inscripció: Registre número 1 de Vinaròs   
Tom: 1491. Llibre: 407 de Peníscola   
Foli: 212. Finca: 29404. Inscripció: 1   
Descripció: traster núm. 2 del conjunt residencial Perla Blanca, siti al terme de Peníscola, partida Monchell, urbanització Las Atalayas. Superfície aproximada de 9 metres quadrats.   
Valoració: 3.600,00 €   
Càrregues: no hi consten càrregues   
Lot núm. 05   
Tipus de subhasta en 1a licitació: 192.062,15 €   
Trams: 2.000,00 €   
Depòsit: 38.412,43 €   
Bé número 1   
Tipus de bé: habitatge   
Tipus de dret: ple domini   
Localització: av. Almaig, 57; 2-4  
46966 Ontinyent (València)   
Inscripció: Registre d'Ontinyent   
Tom: 443. Llibre: 235 d'Ontinyent   
Foli: 111. Finca: 20210. Inscripció: 3   
Descripció: finca 20527 Registre d'Ontinyent, urbana. Av. Almaig, 57 2n pta. 4. Superfície construïda 129.57 metres quadrats. Quota en elements comuns de 3,40%. Títol: a favor d'Inmaculada Belda Ferrer quant a la totalitat en ple domini amb caràcter privatiu. Adquirida per compravenda, en escriptura atorgada a Ontinyent el 18.06.1986 davant del seu notari José-Ramón Salamero Sánchez-Gabriel.   
Valoració: 187.530,00 €   
Càrregues: 13.476,85 €   
Bé número 2   
Tipus de bé: garatge   
Tipus de dret: ple domini   
Localització: av. Almaig, 55  
46984 Ontinyent (València)   
Inscripció: Registre d'Ontinyent   
Tom: 443. Llibre: 235 d'Ontinyent   
Foli: 51. Finca: 20614. Inscripció: 13   
Descripció: finca 20395 del Registre d'Ontinyent. Urbana. 1/26 del soterrani a Ontinyent, av. Almaig núm. 55. Superfície construïda de 686.84 metres quadrats. Quota en elements comuns del 4,5%. Títol: a favor d'Inmaculada Belda Ferrer en quant 1/26 en ple domini amb caràcter privatiu. Adquirida per compra, segons escriptura atorgada a Ontinyent el 18.06.1986 davant del notari José-Ramón Salamero Sánchez-Gabriel.   
Valoració: 18.009,00 €   
Càrregues: no hi consten càrregues   
Lot núm. 06  
Tipus de subhasta en 1a licitació: 21.058,33 €   
Trams: 500,00 €   
Depòsit: 4.211,66 €   
Bé número 1   
Tipus de bé: finca rústica   
Tipus de dret: nua propietat   
Localització: pd. Solana, Foia de la Perera, s/n  
46702 Ontinyent (València)   
Inscripció: Registre d'Ontinyent   
Tom: 309. Llibre: 146 d'Ontinyent   
Foli: 32. Finca: 1481. Inscripció: 11   
Descripció: finca 1481 del Registre d'Ontinyent. Rústica. Secà a Ontinyent, partida Solana, a la Foia de la Perera. Hi ha una caseta de camp de 187 metres quadrats, consta només de planta baixa. Superfície de 66.57 àrees. Títol a favor d'Inmaculada Belda Ferrer quant a 1/4 indivisa en nua propietat amb caràcter privatiu. Adquirida per herència, en escriptura atorgada a Ontinyent l'11.06.1998 davant del notari Roberto Tortosa Albert.   
Valoració: 21.058,33 €   
Càrregues: no hi consten càrregues   
Lot núm. 07   
Tipus de subhasta en 1a licitació: 196.372,09 €   
Trams: 2.000,00 €   
Depòsit: 39.274,41 €   
Bé número 1   
Tipus de bé: habitatge   
Tipus de dret: ple domini   
Localització: c/ Ramón de Campoamor, 64; 01-01  
46873 València   
Inscripció: Registre número 6 de València   
Tom: 2106. Llibre: 468   
Foli: 176. Finca: 32688. Inscripció: 7   
Descripció: urbana 18. Habitatge situat en planta primera, porta u. Té una superfície construïda de cent dèsset metres i quaranta-dos decímetres quadrats. Percentatge en els elements comuns, beneficis i càrregues: 0,0120%.   
Valoració: 196.372,09 €   
Càrregues: no hi consten càrregues   
València, 4 de juny de 2009.- El cap de la Dependència Regional de Recaptació: Manuel Cabrera Pardo.